Patrimonio da Humanidade en Togo

55px 70px
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do Patrimonio da Humanidade en Togo, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Togo ratificou a convención o 15 de abril de 1998, convertendo os seus lugares elixíbeis para a súa inclusión na lista. No ano 2023, Togo tiña un único lugar Patrimonio da Humanidade, Koutammakou, país dos batammariba, o cal comparte con Benín.

 Lista de lugares Patrimonio da Humanidade 
Nome: segundo aparece no Comité do Patrimonio da Humanidade
Rexión: de Togo
Ano da inclusión: na lista da UNESCO
Datos da UNESCO: o número de referencia do sitio; o ano en que o xacemento foi inscrito na Lista do Patrimonio Mundial; os criterios nos que apareceu: os criterios de (i) a (vi) son culturais, mentres que de (vii) a (x) son naturais.

 Nº Nome Imaxe Localización Ano da inclusión  Descrición01 Koutammakou, país dos batammariba200px|Rexión de Kara 2004 1140; v, vi (cultural)A paisaxe de Koutammakou, no nordeste de Togo e no veciño Benín, é o fogar dos batammariba, cuxas notables casas-torre de barro son coñecidas como takienta (sikien en plural). A natureza está fortemente asociada cos rituais e crenzas da sociedade aquí. A paisaxe é excepcional pola arquitectura das casas-torre que reflicten a estrutura social; as súas terras de cultivo e bosque; e as asociacións entre persoas e paisaxe. Os edificios agrúpanse en aldeas, que inclúen tamén espazos cerimoniais, fontes, rochas sagradas e lugares reservados para cerimonias de iniciación.

 Notas 

 Véxase tamén 
 Outros artigos 
 Patrimonio da Humanidade por país